CELEX: 32018R0318
Language: hu
Date: 2018-02-22 00:00:00
Title: Az Európai Központi Bank (EU) 2018/318 rendelete (2018. február 22.) az értékpapírállományokról szóló statisztikákról szóló 1011/2012/EU rendelet módosításáról (EKB/2018/7)

5.3.2018   
               
               
                  HU
               
               
                  Az Európai Unió Hivatalos Lapja
               
               
                  L 62/4
               
            AZ EURÓPAI KÖZPONTI BANK (EU) 2018/318 RENDELETE
      (2018. február 22.)
      az értékpapírállományokról szóló statisztikákról szóló 1011/2012/EU rendelet módosításáról (EKB/2018/7)
      
      AZ EURÓPAI KÖZPONTI BANK KORMÁNYZÓTANÁCSA,
      tekintettel az Európai Unió működéséről szóló szerződésre,
      tekintettel a Központi Bankok Európai Rendszere és az Európai Központi Bank Alapokmányára és különösen annak 5. cikkére,
      tekintettel az Európai Központi Bank által végzett statisztikai adatgyűjtésről szóló, 1998. november 23-i 2533/98/EK tanácsi rendeletre (1) és különösen annak 5. cikke (1) bekezdésére és 6. cikke (4) bekezdésére,
      mivel:
      
                  (1)
               
               
                  Az 1011/2012/EU európai központi banki rendeleten (EKB/2012/24) (2) alapuló adatgyűjtés célja, hogy a Központi Bankok Európai Rendszere (KBER) átfogó statisztikai képet kapjon azon tagállamok gazdasági szektorainak és csoportadatokat jelentő adatszolgáltatóinak, amelyek pénzneme az euro, az egyes értékpapírosztályoknak való kitettségéről, igen részletes szinten. Ez az információ előmozdítja a monetáris politika transzmissziós mechanizmusának alaposabb elemzését, és az eurorendszer kockázati kitettségeinek értékelését monetáris politikai műveletei során. Lehetővé teszi továbbá a pénzügyi stabilitás alaposabb elemzését, ideértve az arra vonatkozó kockázatok azonosítását és figyelemmel kísérését.
               
            
                  (2)
               
               
                  Az 1024/2013/EU tanácsi rendelet (3), a 806/2014/EU európai parlamenti és tanácsi rendelet (4) és az 1096/2010/EU tanácsi rendelet (5) keretében az összegyűjtött adatokat felhasználják továbbá prudenciális felügyeleti és szanálási célokra, és az Európai Rendszerkockázati Testület rendelkezésére bocsátják azokat.
               
            
                  (3)
               
               
                  A csoportadatokat jelentő adatszolgáltatók fogalmát az (EU) 2016/1384 európai központi banki rendelet (EKB/2016/22) (6) vezette be és határozta meg az 1011/2012/EU rendeletben (EKB/2012/24). Az Európai Központi Bank (EKB) Kormányzótanácsa az 1011/2012/EU rendelet (EKB/2012/24) szerinti adatgyűjtés céljából több kritérium alapján fogja azonosítani a csoportadatokat jelentő adatszolgáltatókat, ideértve a csoportadatokat jelentő adatszolgáltató fontosságát az euroövezet és/vagy egy adott tagállam pénzügyi rendszerének stabilitása és működése szempontjából. Az egyértelműbb jogi helyzet érdekében meg kell határozni, hogy az 1024/2013/EU tanácsi rendelettel összhangban az EKB közvetlen felügyelete alatt álló valamennyi jelentős felügyelt szervezetet úgy kell tekinteni, hogy fontos a pénzügyi rendszer stabilitása és működése szempontjából, és következésképpen azonosítható is csoportadatokat jelentő adatszolgáltatóként.
               
            
                  (4)
               
               
                  Az illetékes nemzeti központi bank (NKB) döntésétől függően az (EU) 2016/1384 rendelet hatálybalépését követően a csoportadatokat jelentő adatszolgáltatók közvetlenül az EKB részére szolgáltathatják az 1011/2012/EU rendelet (EKB/2012/24) 3a. cikke alapján szolgáltatandó adatokat (a továbbiakban: csoportadatok). Ez lehetővé teszi a KBER értékpapírállomány-statisztikai adatbázisa rendelkezésre álló információtechnológiai infrastruktúrájának hatékonyabb használatát, és szükségtelenné teszi külön nemzeti adatfeldolgozó rendszerek létrehozatalát valamennyi NKB-nál.
               
            
                  (5)
               
               
                  Ha valamely NKB úgy dönt, hogy nem gyűjti a csoportadatokat, akkor értesíti az EKB-t, és ebben az esetben az EKB átveszi az adatok csoportadatokat jelentő adatszolgáltatóktól való közvetlen összegyűjtésének feladatát. Az EKB-nak és az érintett NKB-nak meg kell kötnie egymással a szükséges megállapodásokat.
               
            
                  (6)
               
               
                  Ezért az 1011/2012/EU rendeletet (EKB/2012/24) ennek megfelelően módosítani kell,
               
            ELFOGADTA EZT A RENDELETET:
      1. cikk
      Módosítások
      Az 1011/2012/EU rendelet (EKB/2012/24) a következőképpen módosul:
      
                  1.
               
               
                  A 2. cikk (4) bekezdésének b) pontja helyébe a következő szöveg lép:
                  
                              „b)
                           
                           
                              a 0,5 %-os küszöbértékkel megegyezik vagy az alatt van, feltéve, hogy a csoportadatokat jelentő adatszolgáltató megfelel bizonyos mennyiségi vagy minőségi szempontoknak, amelyek tanúsítják fontosságát az euroövezet pénzügyi rendszerének stabilitása és működése szempontjából, például az euroövezet egyéb pénzügyi intézményeivel való összefonódása, a több országon átnyúló tevékenység, a helyettesíthetőség hiánya, a vállalati struktúra összetettsége, vagy az EKB általi közvetlen felügyelet következtében, és/vagy valamely euroövezeti tagállam pénzügyi rendszerének stabilitása és működése szempontjából, például a csoportadatokat jelentő adatszolgáltatónak egy vagy több euroövezeti tagállam banki szolgáltatási piacának adott szegmensén belüli viszonylagos jelentősége, vagy az EKB általi közvetlen felügyelet következtében.”
                           
                        
            
                  2.
               
               
                  A 3a. cikk a következőképpen módosul:
                  
                              a)
                           
                           
                              A (3) bekezdés helyébe a következő szöveg lép:
                              „(3)   Az illetékes NKB, vagy az (5) bekezdés alapján az EKB részére szolgáltatott csoportadatok esetén az EKB kéri, hogy a csoportadatokat jelentő adatszolgáltatók negyedévente bocsássák rendelkezésre a »kibocsátó az adatszolgáltató csoport része (prudenciális kör)« jelölőt értékpapíronkénti bontásban, valamint a »kibocsátó az adatszolgáltató csoport része (számviteli kör)« jelölőt értékpapíronkénti bontásban, a csoportjuk által tartott, ISIN-kóddal rendelkező vagy ISIN-kóddal nem rendelkező értékpapírokról, az I. melléklet 2. fejezetével összhangban.”
                           
                        
                              b)
                           
                           
                              A szöveg a következő (5) bekezdéssel egészül ki:
                              „(5)   Az (1) bekezdésben szereplő rendelkezésektől függetlenül a csoportadatokat jelentő adatszolgáltatók az EKB részére szolgáltatják a csoportadatokat, ha az illetékes NKB úgy dönt, hogy a csoportadatokat jelentő adatszolgáltatók az EKB/2013/7 iránymutatás 3a. és 4b. cikke alapján közvetlenül az EKB részére szolgáltassák a statisztikai információkat.”
                           
                        
            
                  3.
               
               
                  A 4a. cikk helyébe a következő szöveg lép:
                  „4a. cikk
                  A csoportadatokat jelentő adatszolgáltatókra vonatkozó eltérések
                  (1)   Az illetékes NKB, vagy a 3a. cikk (5) bekezdése alapján az EKB részére szolgáltatott csoportadatok esetén az illetékes NKB-val való konzultációt követően az EKB eltéréseket adhat a csoportadatokat jelentő adatszolgáltatók számára a 3a. cikkben meghatározott adatszolgáltatási követelmények alól az alábbiak szerint:
                  
                              a)
                           
                           
                              az illetékes NKB vagy adott esetben az EKB engedélyezheti a csoportadatokat jelentő adatszolgáltatók számára, hogy e rendelettel összhangban értékpapíronkénti alapon szolgáltassanak statisztikai adatokat az általuk vagy csoportjuk által tartott értékpapír-állomány 95 %-ára vonatkozóan, feltéve, hogy a csoport által tartott, fennmaradó 5 %-nyi értékpapírt nem egyetlen kibocsátó bocsátotta ki;
                           
                        
                              b)
                           
                           
                              az illetékes NKB vagy adott esetben az EKB kérheti a csoportadatokat jelentő adatszolgáltatókat, hogy szolgáltassanak további adatokat azon értékpapírok típusairól, amelyekre vonatkozóan az a) pont szerinti eltérést adtak.
                           
                        (2)   Az illetékes NKB, vagy a 3a. cikk (5) bekezdése alapján az EKB részére szolgáltatott csoportadatok esetén az illetékes NKB-val való konzultációt követően az EKB a 3a. cikk (3) bekezdésében foglaltaknak megfelelően, értékpapíronkénti alapon eltéréseket adhat az adatszolgáltatási követelmények alól a csoportadatokat jelentő adatszolgáltatók számára a »kibocsátó az adatszolgáltató csoport része (prudenciális kör)« jelölő tekintetében, feltéve, hogy az illetékes NKB vagy adott esetben az EKB ezeket az adatokat más forrásokból gyűjtött adatokból le tudja vezetni.
                  (3)   A 10b. cikk (2) bekezdése szerinti első adatszolgáltatástól számított két évig az illetékes NKB, vagy a 3a. cikk (5) bekezdése alapján az EKB részére szolgáltatott csoportadatok esetén az illetékes NKB-val való konzultációt követően az EKB eltéréseket adhat az adatszolgáltatási követelmények alól a csoportadatokat jelentő adatszolgáltatók számára az I. melléklet 2. fejezetében foglalt jogalanyonkénti alapon történő adatszolgáltatás tekintetében az Unión kívül rezidens jogalanyokra vonatkozóan, feltéve, hogy az illetékes NKB vagy adott esetben az EKB az I. melléklet 2. fejezetében szereplő adatokat az Unión kívül rezidens jogalanyok összességére vonatkozóan le tudja vezetni.”
               
            
                  4.
               
               
                  A 4b. cikk helyébe a következő szöveg lép:
                  „4b. cikk
                  Általános eltérések és a valamennyi eltérésre vonatkozó keretrendszer
                  (1)   Az illetékes NKB, vagy a 3a. cikk (5) bekezdése alapján az EKB részére szolgáltatott csoportadatok esetén az illetékes NKB-val való konzultációt követően az EKB eltéréseket adhat az e rendelet szerinti adatszolgáltatási követelmények alól, amennyiben a tényleges adatszolgáltatók ugyanezeket az adatokat az alábbiak alapján jelentik: a) az 1071/2013/EU európai központi banki rendelet (EKB/2013/33) (*1); b) az 1073/2013/EU rendelet (EKB/2013/38); c) az 1075/2013/EU rendelet (EKB/2013/40); vagy d) az 1374/2014/EU rendelet (EKB/2014/50); illetve amennyiben az illetékes NKB vagy adott esetben az EKB ugyanezen adatokat a III. mellékletben meghatározott statisztikai minimumelőírásoknak megfelelően más módon le tudja vezetni.
                  (2)   Az illetékes NKB, vagy a 3a. cikk (5) bekezdése alapján az EKB részére szolgáltatott csoportadatok esetén az illetékes NKB-val való konzultációt követően az EKB biztosítja az e cikkben, valamint a 4. és 4a. cikkben rögzített feltételek teljesülését annak érdekében, hogy bármely eltérést minden naptári év kezdetétől számított hatállyal szükség szerint meg lehessen adni, meg lehessen újítani, illetve vissza lehessen vonni.
                  (3)   Az illetékes NKB, vagy a 3a. cikk (5) bekezdése alapján az EKB részére szolgáltatott csoportadatok esetén az illetékes NKB-val való konzultációt követően az EKB e cikk, a 4. vagy a 4a. cikk szerinti eltéréssel rendelkező tényleges adatszolgáltatók számára további adatszolgáltatási követelményeket írhat elő, amennyiben az illetékes NKB vagy adott esetben az EKB részletesebb adatokat tart szükségesnek. A tényleges adatszolgáltatók a kért adatokat az illetékes NKB vagy adott esetben az EKB kérését követő 15 munkanapon belül szolgáltatják.
                  (4)   Azokban az esetekben, ahol az illetékes NKB, vagy a 3a. cikk (5) bekezdése alapján az EKB részére szolgáltatott csoportadatok esetén az EKB eltéréseket adott, a tényleges adatszolgáltatók ennek ellenére eleget tehetnek a teljeskörű adatszolgáltatási követelményeknek. Annak a tényleges adatszolgáltatónak, amely úgy dönt, hogy nem él az illetékes NKB vagy adott esetben az EKB által megadott eltérés lehetőségével, az illetékes NKB vagy adott esetben az EKB előzetes hozzájárulását kell kérnie, mielőtt a megadott eltérést egy későbbi időpontban igénybe venné.
                  
                     (*1)  Az Európai Központi Bank 1071/2013/EU rendelete (2013. szeptember 24.) a monetáris pénzügyi intézmények ágazati mérlegéről (EKB/2013/33) (HL L 297., 2013.11.7., 1. o.).”"
						
               
            
                  5.
               
               
                  A 6a. cikk helyébe a következő szöveg lép:
                  „6a. cikk
                  A csoportadatokra vonatkozó határidők
                  (1)   Az NKB-k a 3a. cikk (1) bekezdésének, valamint az I. melléklet 2. fejezetének megfelelően negyedévente továbbítják az EKB-nak a negyedéves értékpapíronkénti csoportadatokat, annak a negyedévnek a végét követő 55. naptári napon közép-európai idő szerint 18:00-ig, amelyre az adatok vonatkoznak.
                  (2)   Amennyiben valamely NKB a 3a. cikk (5) bekezdése alapján úgy dönt, hogy az adatszolgáltatók közvetlenül az EKB részére szolgáltassák a statisztikai információkat, az adatszolgáltatók annak a negyedévnek a végét követő 45. naptári napon közép-európai idő szerint 18:00-ig továbbítják az EKB-nak ezeket az információkat, amelyre az adatok vonatkoznak.”
               
            
                  6.
               
               
                  A 7a. cikk helyébe a következő szöveg lép:
                  „7a. cikk
                  Egyesülések, szétválások és szervezeti átalakítások
                  Egyesülés, szétválás vagy olyan szervezeti átalakítás esetén, amely hatással lehet a statisztikai kötelezettségek teljesítésére, az érintett adatszolgáltatók tájékoztatják az illetékes NKB-t, vagy a 3a. cikk (5) bekezdése alapján az EKB részére szolgáltatott csoportadatok esetén az EKB-t, közvetlenül vagy az együttműködési megállapodásoknak megfelelően az érintett illetékes nemzeti hatóságon keresztül, – amint az ilyen művelet végrehajtásának szándéka nyilvánosságra kerül, azonban megfelelő idővel annak hatálybalépése előtt – az e rendeletben rögzített statisztikai adatszolgáltatási követelmények teljesítése érdekében tervezett eljárásokról.”
               
            
                  7.
               
               
                  A szöveg a következő 10c. cikkel egészül ki:
                  „10c. cikk
                  Az (EU) 2018/318 európai központi banki rendelet (EKB/2018/7) hatálybalépését követő első adatszolgáltatás
                  Az (EU) 2018/318 európai központi banki rendelet (EKB/2018/7) (*2) hatálybalépését követő, a 3a. cikk szerinti első adatszolgáltatás a 2018. szeptemberi referencia-időszakra vonatkozó adatokkal kezdődik.
                  
                     (*2)  Az Európai Központi Bank (EU) 2018/318 rendelete (2018. február 22.) az értékpapírállományokról szóló statisztikákról szóló 1011/2012/EU rendelet módosításáról (EKB/2018/7) (HL L 62., 2018. 3.5. , 4. o.).”"
						
               
            
                  8.
               
               
                  Az I. II. és a III. melléklet ezen rendelet mellékletének megfelelően módosul.
               
            2. cikk
      Záró rendelkezés
      Ez a rendelet 2018. október 1-jén lép hatályba.
      
         Ez a rendelet a Szerződéseknek megfelelően teljes egészében kötelező és közvetlenül alkalmazandó a tagállamokban.
         Kelt Frankfurt am Mainban, 2018. február 22-én.
         
            
               az EKB Kormányzótanácsa részéről
            
            
               az EKB elnöke
            
            Mario DRAGHI
         
      
      
         (1)  HL L 318., 1998.11.27., 8. o.
      
      
         (2)  Az Európai Központi Bank 1011/2012/EU rendelete (2012. október 17.) az értékpapírállományokról szóló statisztikákról (EKB/2012/24) (HL L 305., 2012.11.1., 6. o.).
      
         (3)  A Tanács 1024/2013/EU rendelete (2013. október 15.) az Európai Központi Banknak a hitelintézetek prudenciális felügyeletére vonatkozó politikákkal kapcsolatos külön feladatokkal történő megbízásáról (HL L 287., 2013.10.29., 63. o.).
      
         (4)  Az Európai Parlament és a Tanács 806/2014/EU rendelete (2014. július 15.) a hitelintézeteknek és bizonyos befektetési vállalkozásoknak az Egységes Szanálási Mechanizmus keretében történő szanálására vonatkozó egységes szabályok és egységes eljárás kialakításáról, valamint az Egységes Szanálási Alap létrehozásáról és az 1093/2010/EU rendelet módosításáról (HL L 225., 2014.7.30., 1. o.).
      
         (5)  A Tanács 1096/2010/EU rendelete (2010. november 17.) az Európai Központi Banknak az Európai Rendszerkockázati Testület működését érintő külön feladatokkal történő felruházásáról (HL L 331., 2010.12.15., 162. o.).
      
         (6)  Az Európai Központi Bank (EU) 2016/1384 rendelete (2016. augusztus 2.) az értékpapírállományokról szóló statisztikákról szóló 1011/2012/EU rendelet (EKB/2012/24) módosításáról (EKB/2016/22) (HL L 222., 2016.8.17., 24. o.).
      
         MELLÉKLET
         Az 1011/2012/EU rendelet (EKB/2012/24) I., II. és III. melléklete a következőképpen módosul:
         
                     1.
                  
                  
                     Az I. melléklet 2. fejezete a következőképpen módosul:
                     
                                 a)
                              
                              
                                 Az 1. rész a következőképpen módosul:
                                 
                                             i.
                                          
                                          
                                             Az 1. rész végén a táblázat fölötti mondat helyébe a következő szöveg lép:
                                             „Az illetékes NKB, vagy a 3a. cikk (5) bekezdése alapján az EKB részére szolgáltatott csoportadatok esetén az EKB azt is előírhatja a csoportadatokat jelentő adatszolgáltatók számára, hogy a 9–11., valamint, amennyiben arra a b) vagy c) pont nem terjed ki, a 31–37. mező tekintetében szolgáltassanak adatokat.”
                                          
                                       
                                             ii.
                                          
                                          
                                             A táblázatban az 1. lábjegyzet helyébe a következő szöveg lép:
                                             
                                                         „(1)
                                                         
                                                      
                                                      
                                                         Amennyiben a 4a. cikk (3) bekezdésében rögzített eltérés alkalmazásra kerül, a jogalanyonkénti adatszolgáltatásra vonatkozó adatmezőket az eltérést megadó NKB, vagy a 3a. cikk (5) bekezdése alapján az EKB részére szolgáltatott csoportadatok esetén az EKB által megállapított, vonatkozó szabályoknak megfelelően kell jelenteni, biztosítva az adatok homogenitását a kötelező bontások tekintetében.”
                                                      
                                                   
                                       
                           
                                 b)
                              
                              
                                 A 2. rész a következőképpen módosul:
                                 
                                             i.
                                          
                                          
                                             A 2. rész végén a táblázat fölötti mondat helyébe a következő szöveg lép:
                                             „Az illetékes NKB, vagy a 3a. cikk (5) bekezdése alapján az EKB részére szolgáltatott csoportadatok esetén az EKB előírhatja a csoportadatokat jelentő adatszolgáltatók számára, hogy a 8–10., a 12., valamint, amennyiben arra a b) vagy c) pont nem terjed ki, az 53–59. mező tekintetében is szolgáltassanak adatokat.”
                                          
                                       
                                             ii.
                                          
                                          
                                             A táblázatban az 1. lábjegyzet helyébe a következő szöveg lép:
                                             
                                                         „(1)
                                                         
                                                      
                                                      
                                                         Amennyiben a 4a. cikk (3) bekezdésében rögzített eltérés alkalmazásra kerül, a jogalanyonkénti adatszolgáltatásra vonatkozó adatmezőket az eltérést megadó NKB, vagy a 3a. cikk (5) bekezdése alapján az EKB részére szolgáltatott csoportadatok esetén az EKB által megállapított, vonatkozó szabályoknak megfelelően kell jelenteni, biztosítva az adatok homogenitását a kötelező bontások tekintetében.”
                                                      
                                                   
                                       
                           
               
                     2.
                  
                  
                     A II. melléklet a következőképpen módosul:
                     
                                 a)
                              
                              
                                 Az 1. részben az első mondat helyébe a következő szöveg lép:
                                 „Ez a táblázat azon instrumentumkategóriák részletes leírását tartalmazza, amelyeket az illetékes nemzeti központi bank (NKB), vagy a 3a. cikk (5) bekezdése alapján az Európai Központi Bank (EKB) részére szolgáltatott csoportadatok esetén az EKB e rendeletnek megfelelően átültet nemzeti szinten alkalmazható kategóriákra.”
                              
                           
                                 b)
                              
                              
                                 A 2. részben az első mondat helyébe a következő szöveg lép:
                                 „Ez a táblázat azon szektorkategóriák leírását tartalmazza, amelyeket az illetékes NKB, vagy a 3a. cikk (5) bekezdése alapján az EKB részére szolgáltatott csoportadatok esetén az EKB e rendeletnek megfelelően átültet nemzeti szinten alkalmazható kategóriákra.”
                              
                           
                                 c)
                              
                              
                                 A 4. részben szereplő táblázatban a fogalommeghatározások a következőképpen módosulnak:
                                 
                                             i.
                                          
                                          
                                             A „Pozíciók piaci értéken” fogalommeghatározása helyébe a következő szöveg lép:
                                             „Az értékpapírból tartott mennyiség a piacon euróban megadott áron. Az illetékes NKB-nak, vagy a 3a. cikk (5) bekezdése alapján az EKB részére szolgáltatott csoportadatok esetén az EKB-nak főszabály szerint kérnie kell, hogy a felhalmozott kamatokra vonatkozó adatokat ennek a pozíciónak a keretében, vagy külön jelentsék. Mindazonáltal az illetékes NKB vagy adott esetben az EKB saját döntése alapján kérheti a felhalmozott kamatot nem tartalmazó adatokat.”
                                          
                                       
                                             ii.
                                          
                                          
                                             Az „A garanciavállaló azonosító kódja” fogalommeghatározása helyébe a következő szöveg lép:
                                             „Az illetékes NKB-val, vagy a 3a. cikk (5) bekezdése alapján az EKB részére szolgáltatott csoportadatok esetén az EKB-val való megállapodásnak megfelelő egységes kód, amely egyedileg azonosít valamely garanciavállalót, valamint a használt kód azonosító típusára vonatkozó információ, vagyis például jogalany-azonosító, uniós azonosító vagy nemzeti azonosító.”
                                          
                                       
                           
                                 d)
                              
                              
                                 Az 5. részben szereplő táblázatban a fogalommeghatározások a következőképpen módosulnak:
                                 
                                             i.
                                          
                                          
                                             Az „Uniós azonosító” fogalommeghatározása helyébe a következő szöveg lép:
                                             „Az uniós azonosító olyan, az illetékes NKB-val, vagy a 3a. cikk (5) bekezdése alapján az EKB részére szolgáltatott csoportadatok esetén az EKB-val való megállapodásnak megfelelő, általánosan használt azonosító kód, amely lehetővé teszi bármely vállalkozás egyértelmű azonosítását az EU-n belül.”
                                          
                                       
                                             ii.
                                          
                                          
                                             A „Nemzeti azonosító” meghatározása helyébe a következő szöveg lép:
                                             „A nemzeti azonosító olyan, az illetékes NKB-val, vagy a 3a. cikk (5) bekezdése alapján az EKB részére szolgáltatott csoportadatok esetén az EKB-val való megállapodásnak megfelelő, általánosan használt azonosító kód, amely lehetővé teszi bármely vállalkozás egyértelmű azonosítását azon országon belül, ahol rezidens.”
                                          
                                       
                                             iii.
                                          
                                          
                                             Az „Az adatszolgáltatás szintje” fogalommeghatározása helyébe a következő szöveg lép:
                                             „Az adatszolgáltatás szintje arra utal, hogy az adatokat az 1. cikk 23. és 24. pontjában meghatározottaknak megfelelően jogalanyonkénti alapon vagy csoport alapon szolgáltatják-e. A jogalanyonkénti alapon jelentett adatokra harmonizált számviteli és konszolidációs elveket kell alkalmazni, az illetékes NKB-val, vagy a 3a. cikk (5) bekezdése alapján az EKB részére szolgáltatott csoportadatok esetén az EKB-val való megállapodásnak megfelelően, vagyis a jogalanyonkénti szintű információknak a lehetséges mértékig a csoportra vonatkozó számviteli szabályokat kell követniük.”
                                          
                                       
                           
                                 e)
                              
                              
                                 A 6. részben szereplő táblázatban a fogalommeghatározások a következőképpen módosulnak:
                                 
                                             i.
                                          
                                          
                                             az „A tulajdonos azonosító kódja” fogalommeghatározás helyébe a következő szöveg lép:
                                             „Az illetékes NKB-val, vagy a 3a. cikk (5) bekezdése alapján az EKB részére szolgáltatott csoportadatok esetén az EKB-val való megállapodásnak megfelelő egységes kód, amely egyedileg azonosítja az értékpapír tulajdonosát, valamint a használt kód azonosító típusára vonatkozó információ, vagyis például uniós azonosító vagy nemzeti azonosító.”
                                          
                                       
                                             ii.
                                          
                                          
                                             Az „A tulajdonos közvetlen anyavállalatának azonosító kódja” fogalommeghatározás helyébe a következő szöveg lép:
                                             „Az illetékes NKB-val, vagy a 3a. cikk (5) bekezdése alapján az EKB részére szolgáltatott csoportadatok esetén az EKB-val való megállapodásnak megfelelő egységes kód, amely egyedileg azonosítja azt a közvetlen jogalanyt, amelynek az értékpapír tulajdonosa a jogilag nem független része, valamint a használt kód azonosító típusára vonatkozó információ, vagyis például jogalany-azonosító, uniós azonosító vagy nemzeti azonosító.”
                                          
                                       
                           
                                 f)
                              
                              
                                 A 7. részben az „A kibocsátó azonosító kódja” fogalommeghatározása helyébe a következő szöveg lép:
                                 „Az illetékes NKB-val, vagy a 3a. cikk (5) bekezdése alapján az EKB részére szolgáltatott csoportadatok esetén az EKB-val való megállapodásnak megfelelő egységes kód, amely egyedileg azonosít valamely kibocsátót, valamint a használt kód azonosító típusára vonatkozó információ, vagyis például uniós azonosító vagy nemzeti azonosító.”
                              
                           
               
                     3.
                  
                  
                     A III. melléklet a következőképpen módosul:
                     
                                 a)
                              
                              
                                 Az 1. pont helyébe a következő szöveg lép:
                                 
                                             „1.
                                          
                                          
                                             Adatátviteli minimumelőírások:
                                             
                                                         a)
                                                      
                                                      
                                                         a beszámolókat időben és az illetékes nemzeti központi bank (NKB), vagy a 3a. cikk (5) bekezdése alapján az EKB részére szolgáltatott csoportadatok esetén az EKB által előírt határidőkön belül kell eljuttatni az illetékes NKB-hoz vagy adott esetben az EKB-hoz;
                                                      
                                                   
                                                         b)
                                                      
                                                      
                                                         a statisztikai jelentések alaki-formai megjelenésének meg kell felelnie az NKB vagy adott esetben az EKB által létrehozott technikai adatszolgáltatási követelményeknek;
                                                      
                                                   
                                                         c)
                                                      
                                                      
                                                         meg kell nevezni az adatszolgáltatón belüli kapcsolattartó személyeket;
                                                      
                                                   
                                                         d)
                                                      
                                                      
                                                         be kell tartani az NKB vagy adott esetben az EKB részére történő adatátvitelre vonatkozó technikai előírásokat.”
                                                      
                                                   
                                       
                           
                                 b)
                              
                              
                                 A 2. pont d) és e) alpontja helyébe a következő szöveg lép:
                                 
                                             „d)
                                          
                                          
                                             a tényleges adatszolgáltatóknak követniük kell az NKB, vagy a 3a. cikk (5) bekezdése alapján az EKB részére szolgáltatott csoportadatok esetén az EKB által az adatok technikai továbbítására nézve megadott dimenziókat és tizedesjegy-beállításokat;
                                          
                                       
                                             e)
                                          
                                          
                                             a tényleges adatszolgáltatók kötelesek az NKB-k vagy a 3a. cikk (5) bekezdése alapján az EKB által megadott kerekítési gyakorlatot követni az adatok technikai továbbításakor.”